Roheliste sihtkohtade puhul on tegemist kvaliteediprogrammiga, mida Järvamaal tuleb edaspidi järjepidevalt täita. Sealjuures ei ole tegu kaugeltki mitte ainult turismi valdkonda puutuvaga, vaid kogu elukeskkonnaga laiemalt.
#000001
Põhjuseid, miks sellises programmis kaasa lüüa, on mitu. Nii Eesti inimeste kui meie külaliste seas on keskkonnateadlikkus pidevalt kasvanud ning reisisihiks valitakse järjest enam vaid neid paiku, mille suhtes külastaja võib kindel olla, et tegu on sihtkohaga, kus tõesti arvestatakse loodussõbralikkusega. Rahvusvahelises võrgustikus saame võimaluse õppida teiste sihtkohtade kogemusest, kuidas arendada külastajateekonda rohelisi põhimõtteid järgides ning aidata kaasa, et elukeskkond oleks järjest puhtam ja meeldivam ka meie oma inimestele.
#000002
Roheliste sihtkohtade võrgustiku põhiväärtusteks on ehe –
#000003
väärtustatakse kohalikke traditsioone ja pärandkultuuri;
vastutustundlik ja lugupidav – arvestatakse kohaliku kogukonnaga ning välditakse massiturismi;
majanduslikult jätkusuutlik – turismi edendades luuakse töökohti ning kaasatakse kohalikke ettevõtjaid;
keskkonna- ja kliimasõbralik – välditakse keskkonna halvendamist ja saastamist, tegeletakse kliimamuutusest tingitud probleemidega sh rahvatervise eest hoolitsemine;
loodussõbralik – kaitstakse väärtuslikke maastikke, ilusaid vaateid, looduslikke elupaiku ja elusloodust.
#000004
Järvamaal kui rohelisel sihtkohal on külalistele palju pakkuda:
#000005
rahu ja vaikus – võimalus puhata linnakärast, nautida looduses viibimist ja võtta aega endale
suur valik Eesti ökoturismi kvaliteedimärgist EHE kandvaid tegevusi nii peredele kui ärikliendile
väikesed, personaalset teenindust pakkuvad majutuskohad
kohalikku toorainet väärtustavad kohvikud ja restoranid
#000006
Objektide info pärineb Eesti turismiportaalist 
#000008